ການ​ແຜ່​ລະ​ບາດ​ຂອງ​ໂຄວິດ ສົງ​ຄາມ​​ໃນຢູ​ເຄ​ຣນ ປົກ​ຄຸມກອງ​ປະ​ຊຸມ ​ອົງ​ການ​ອະ​ນາ​ໄມ​ໂລກ
​ຫົວ​ຂໍ້​ສຳ​ຄັນ ​ສຳ​ລັບ​ສ່ວນໃຫຍ່​ຂອງກອງ​ປະ​ຊຸມ ອົງ​ການ​ອະ​ນາ​ໄມ​ໂລກ (WHO) ຄັ້ງ​ທີ 75 ວັນ​ອາ​ທິດ​ວານ​ນີ້ ຄອບງ​ຳ​ດ້ວຍ ພະ​ຍາດ ຄວາມ​ອືດຢາກ ສົງ​ຄາມ ແລະ​ການ​ປ່ຽນ​ແປງ​ດິນ​ຟ້າ​ອາ​ກາດ ​ 
ສົງຄາມຢູເຄຣນ ພ້ອມດ້ວຍການລະບາດຂອງພະຍາດ ແລະຄວາມເສຍທີ່ໄດ້ເກີດຂຶ້ນ ຫລັງຈາກນັ້ນ ແມ່ນເປັນຫົວຂໍ້ສຳຄັນສຳລັບສ່ວນໃຫຍ່ວັນອາທິດວານ ນີ້ ຂະນະທີ່ອົງການອະນາໄມໂລກ (WHO) ເປີດປະຊຸມບັນດາປະເທດຕ່າງໆ ເພື່ອເວົ້າເຖິງການແຜ່ລະບາດ ທີ່ຍັງດຳເນີນຢູ່ຕໍ່ໄປ ແລະການທ້າທາຍດ້ານສຸຂະພາບຫລາຍຢ່າງຢູ່ໃນທົ່ວໂລກ ອີງຕາມລາຍງານຂອງອົງການຂ່າວ AFP ຫົວໜ້າອົງການອະນາໄມໂລກ (WHO) ທ່ານເຕໂດຣສ ອາດານອມ ເກເບຣເຢຊຸສ ໄດ້ເຕືອນໃນວັນເປີດກອງປະຊຸມ ພະແນກການຂອງອົງການສະຫະປະ ຊາຊາດປະຈຳປີວ່າ “ບ່ອນໃດມີສົງຄາມ ຄວາມອຶດຢາກ ແລະພະຍາດ ໃນບໍ່ຊ້າກໍຕິດຕາມມານຳຫລັງ ” ກອງປະຊຸມ ມີກຳນົດຈະດຳເນີນໄປ ຈົນເຖິງວັນເສົາຈະມານີ້ ຊຶ່ງເປັນຂີດໝາຍເທື່ອທຳອິດທີ່ WHO ປະຊຸມກັບບັນດາສະມາຊິກ 194 ປະເທດທີ່ເຂົາເຈົ້າເຕົ້າໂຮມກັນເປັນຈຳນວນໃຫຍ່ແບບເຊິ່ງໜ້າ ນັບແຕ່ໂຄວິດ-19 ໄດ້ເລີ້ມຂຶ້ນມາໃນທ້າຍປີ 2019 ທ່ານເຕໂດຣສ ໄດ້ເຕືອນວ່າ ຄວາມສຳຄັນການເຮັດວຽກຢູ່ສະພາ ເພື່ອແກ້ໄຂ ພາວະສຸກເສີນອັນຍາວນານຂອງໂລກ ແລະການທ້າທາຍຕ່າງໆຮວມທັງວິກິດການໂຄວິດ-19 ບໍ່ສາມາດທີ່ຈະສຳເລັດ ທີ່ “ຢູ່ໃນໂລກທີ່ມີການແບ່ງແຍກ ” ທ່ານໄດ້ເຕືອນວ່າ “ພວກເຮົາປະເຊີນໜ້າກັບຄວາມຢ້ານກົວຕໍ່ການດຳເນີນຂອງພະຍາດ ຄວາມແຫ້ງແລ້ງ ຄວາມອຶດຢາກ ແລະສົງຄາມ ທີ່ກໍ່ເກີດຈາກການປ່ຽນແປງດິນຟ້າອາກາດ ຄວາມບໍ່ເທົ່າທຽມກັນ ແລະການແຂ່ງຂັນພູມີພາກການເມືອງ ” ອະດີດລັດຖະມົນຕີສາທາລະນະສຸກເອທິໂອເປຍ ກ່າວວ່າ ທ່ານໄດ້ເຫັນຄວາມພິນາດ ຢູ່ໃນຢູເຄຣນຜ່ານສາຍຕາສ່ວນໂຕ “ຂ້າພະເຈົ້າເປັນເດັກນ້ອຍສົງຄາມ ” ຢູ່ໃນຢູເຄຣນ ແລະແຫ່ງອື່ນໆ ທ່ານກ່າວວ່າ ມັນເປັນສັນຕິພາບທີ່ຈະແຈ້ງ “ມັນເປັນເງື່ອນໄຂຫຼັກສຳລັບສຸຂະພາບ ພວກເຮົາຕ້ອງເລືອກເອົາສຸຂະພາບ ເພື່ອສັນຕິພາບ ແລະສັນຕິພາບ ສັນຕິພາບ ສັນຕິພາບ ” ແຕ່ແມ່ນສົງຄາມທີ່ໄດ້ຄອບງຳ ການກ່າວຄຳປາໄສ ຢູ່ລະດັບສູງ ມືື້ທຳອິດຢູ່ໃນກອງປະຊຸມສະພາ ປະທານາທິບໍດີຝຣັ່ງ ທ່ານເອມມານຸຍແອລ ມາກຣົງ ກ່າວຢູ່ໃນວີດີໂອ ວ່າ “ສິ່ງທີຕິດຕາມມາຂອງສົງຄາມແມ່ນຄວາມຫາຍະນະ ຕໍ່ສຸຂະພາບ ຕໍ່ປະຊາຊົນ ຕໍ່ສະຖານທີ່ສາທາລະນະສຸກ ແລະຕໍ່ສຸຂະພາບຂອງບັນດານາຍແພດ ”